CELEX: 32021D1827
Language: da
Date: 2021-10-18 00:00:00
Title: Kommissionens gennemførelsesafgørelse (EU) 2021/1827 af 18. oktober 2021 om standarder for posttjenester og forbedring af disse tjenesters kvalitet til støtte for Europa-Parlamentets og Rådets direktiv 97/67/EF (EØS-relevant tekst)

19.10.2021   
               
               
                  DA
               
               
                  Den Europæiske Unions Tidende
               
               
                  L 369/16
               
            
         KOMMISSIONENS GENNEMFØRELSESAFGØRELSE (EU) 2021/1827
         af 18. oktober 2021
         om standarder for posttjenester og forbedring af disse tjenesters kvalitet til støtte for Europa-Parlamentets og Rådets direktiv 97/67/EF
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (1), særlig artikel 10, stk. 6, og
         ud fra følgende betragtninger:
         
                     (1)
                  
                  
                     I henhold til artikel 20 i Europa-Parlamentets og Rådets direktiv 97/67/EF (2) skal medlemsstaterne sikre, at de befordringspligtige virksomheder henviser til de standarder, der er offentliggjort i Den Europæiske Unions Tidende, når brugernes interesser kræver det, og navnlig når de afgiver de oplysninger, der er omhandlet i direktivets artikel 6.
                  
               
                     (2)
                  
                  
                     Kommissionen udstedte den 9. oktober 2008 standardiseringsmandat M/428 for posttjenester. Ved Kommissionens gennemførelsesafgørelse C(2016) 4876 (3) anmodede Kommissionen Den Europæiske Standardiseringsorganisation (CEN) om at udarbejde og revidere europæiske standarder eller europæiske standardiseringspublikationer til støtte for gennemførelsen af artikel 20 i direktiv 97/67/EF og til støtte for aktion 5 i Kommissionens meddelelse med titlen »En køreplan for gennemførsel af det indre marked for pakkelevering: Opbygge tillid til leveringstjenester og tilskynde til onlinesalg« (4).
                  
               
                     (3)
                  
                  
                     På grundlag af anmodningen i gennemførelsesafgørelse C(2016) 4876 foretog CEN en revision af standard EN 13850:2012 om måling af forsendelsestiden fra indlevering til aflevering af enkeltforsendelser sendt som ikke-prioriteret post og andenklassespost og erstattede den med 13850:2020; en revision af EN 14012:2008 om principper for behandling af klager og erstattede den med EN 14012:2019; en revision af EN 14615:2005 om digitalt portostempel med henblik på at tilpasse den til de nye krav til sikker dataprintning og erstattede den med EN 14615:2017; en revision af EN 14142-1:2011 og CEN/TR 14142-2:2011 med henblik på at tilpasse dem til den nye internationale standard ISO 19160-4:2017 om adressering (internationale postadressekomponenter og -skabeloner) og erstattede dem med EN ISO 19160-4:2017.
                  
               
                     (4)
                  
                  
                     På grundlag af anmodningen i standardiseringsmandat M/428 af 9. oktober 2008 reviderede CEN standard EN 14508:2003+A1:2007 om forsendelsestiden for ikkeprioriteret post og erstattede den med EN 14508:2016; reviderede EN 14534:2003+A1:2007 om end to end-postkvaliteten for massepost og erstattede den med EN 14534:2016, som rettet ved EN 14534:2016/AC:2017, og rettede EN 13724:2013 om åbninger i private postkasser og brevsprækker ved at offentliggøre rettelsesblad EN 13724:2013/AC:2016.
                  
               
                     (5)
                  
                  
                     Referencerne for standard EN 13850:2012, EN 14012:2008, EN 14142:2011, EN 14508:2003+A1:2007, EN 14534:2003+A1:2007, EN 14615:2005 og EN 13724:2013 blev offentliggjort ved Kommissionens meddelelse 2015/C 159/01 (5).
                  
               
                     (6)
                  
                  
                     Kommissionen har sammen med CEN vurderet, hvorvidt standard EN 13850:2020, EN 14012:2019, EN 14615:2017 og EN ISO 19160-4:2017 er i overensstemmelse med anmodningen i gennemførelsesafgørelse C(2016) 4876.
                  
               
                     (7)
                  
                  
                     Kommissionen har sammen med CEN vurderet, hvorvidt standard EN 14508:2016 og EN 14534:2016, som rettet ved EN 14534:2016/AC:2017, er i overensstemmelse med anmodningen i standardiseringsmandat M/428 af 9. oktober 2008.
                  
               
                     (8)
                  
                  
                     Standard EN 13850:2020, EN 14012:2019, EN 14615:2017, EN ISO 19160-4:2017, EN 14508:2016 og EN 14534:2016, som rettet ved EN 14534:2016/AC:2017, opfylder kravet om fortsat harmonisering af tekniske standarder som omhandlet i direktiv 97/67/EF. Referencerne for de nævnte standarder samt rettelsesblad EN 13724:2013/AC:2016 til EN 13724:2013 bør derfor offentliggøres i Den Europæiske Unions Tidende.
                  
               
                     (9)
                  
                  
                     Standard EN 13850:2020, EN 14012:2019, EN 14615:2017, EN ISO 19160-4:2017, EN 14508:2016 og EN 14534:2016, som rettet ved EN 14534:2016/AC:2017, erstatter standard EN 13850:2012, 14012:2008, EN 14615:2005, EN 14142-1:2011, EN 14508:2003+A1:2007 og EN 14534:2003+A1:2007. Det er derfor nødvendigt at lade referencerne for standard EN 13850:2012, EN 14012:2008, EN 14615:2005, EN 14142-1:2011, EN 14508:2003+A1:2007 og EN 14534:2003+A1:2007 udgå af Den Europæiske Unions Tidende.
                  
               
                     (10)
                  
                  
                     Af hensyn til klarheden og retssikkerheden bør der i én retsakt offentliggøres en fuldstændig liste over referencer for tekniske standarder, der er udarbejdet til støtte for direktiv 97/67/EF. De øvrige referencer for tekniske standarder, som er offentliggjort ved meddelelse 2015/C 159/01, bør således også medtages i nærværende afgørelse. Denne meddelelse bør derfor ophæves —
                  
               VEDTAGET DENNE AFGØRELSE:
         
            Artikel 1
            Referencerne for de tekniske standarder for posttjenester og forbedring af disse tjenesters kvalitet, der er udarbejdet til støtte for direktiv 97/67/EF, og som er opført i bilaget til denne afgørelse, offentliggøres hermed i Den Europæiske Unions Tidende.
            
         
         
            Artikel 2
            Meddelelse 2015/C 159/01 ophæves.
         
         
            Artikel 3
            Denne afgørelse træder i kraft på tyvendedagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 18. oktober 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 316 af 14.11.2012, s. 12.
         
            (2)  Europa-Parlamentets og Rådets direktiv 97/67/EF af 15. december 1997 om fælles regler for udvikling af Fællesskabets indre marked for posttjenester og forbedring af disse tjenesters kvalitet (EFT L 15 af 21.1.1998, s. 14).
         
            (3)  Kommissionens gennemførelsesafgørelse C(2016) 4876 af 1. august 2016 om en standardiseringsanmodning til Den Europæiske Standardiseringsorganisation for så vidt angår posttjenester og forbedring af kvaliteten af disse tjenester til støtte for Europa-Parlamentets og Rådets direktiv 97/67/EF af 15. december 1997.
         
            (4)  COM(2013) 886 final af 16. december 2013.
         
            (5)  Kommissionens meddelelse i forbindelse med gennemførelsen af Europa-Parlamentets og Rådets direktiv 97/67/EF af 15. december 1997 om fælles regler for udvikling af Fællesskabets indre marked for posttjenester og forbedring af disse tjenesters kvalitet (Titler på og referencer for tekniske standarder, som skal offentliggøres i henhold til artikel 20 i direktivet) (EUT C 159 af 13.5.2015, s. 1).
      
      
         
            BILAG
            
                        
                           Nr.
                        
                     
                     
                        
                           Reference for standarden
                        
                     
                  
                        1.
                     
                     
                        EN 13619:2002
                        Postale tjenester — Behandling af postenheder — Karakteristika for optisk læsning ved brevhåndtering
                     
                  
                        2.
                     
                     
                        EN 13724:2013
                        Posttjenester - Åbninger i private postkasser og brevsprækker — Krav og prøvningsmetoder
                        EN 13724:2013/AC:2016
                     
                  
                        3.
                     
                     
                        EN 13850:2020
                        Posttjenester — Serviceydelsers kvalitet — Måling af forsendelsestiden fra indlevering til aflevering af enkeltforsendelser sendt som prioriteret post og førsteklassespost
                     
                  
                        4.
                     
                     
                        EN 14012:2019
                        Posttjenester — Serviceydelsers kvalitet — Principper for behandling af klager
                     
                  
                        5.
                     
                     
                        EN 14508:2016
                        Posttjenester — Kvalitet af serviceydelser — Måling af forsendelsestiden fra indlevering til aflevering af enkeltforsendelser sendt som ikke-prioriteret post og andenklassespost
                     
                  
                        6.
                     
                     
                        EN 14534:2016
                        Posttjenester — Serviceydelsers kvalitet — Måling af end-to-end-postkvaliteten for massepost (bulk mail)
                        EN 14534:2016/AC:2017
                     
                  
                        7.
                     
                     
                        EN 14615:2017
                        Posttjenester — Digital portomærkning — Anvendelse, sikkerhed og design
                     
                  
                        8.
                     
                     
                        EN ISO 19160-4:2017
                        Adressering — Del 4: Internationale postadressekomponenter og -skabeloner, herunder udvekslingsformat (ISO 19160-4:2017)